**UAB „VILNIAUS ENERGIJA“**

**SUPAPRASTINTO ATVIRO KONKURSO SĄLYGOS**

**KOMPRESORIAUS TECHNINIO APTARNAVIMO PIRKIMAS**

TURINYS

|  |  |
| --- | --- |
| 1. | BENDROSIOS NUOSTATOS |
| 2. | PIRKIMO OBJEKTAS |
| 3. | TIEKĖJŲ KVALIFIKACIJOS REIKALAVIMAI |
| 4. | ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE |
| 5. | PASIŪLYMŲ RENGIMAS, PATEIKIMAS, KEITIMAS |
| 6.  7.  8.  9. | PASIŪLYMŲ GALIOJIMO UŽTIKRINIMAS  PIRKIMO SĄLYGŲ PAAIŠKINIMAS IR PATIKSLINIMAS  VOKŲ SU PASIŪLYMAIS ATPLĖŠIMO PROCEDŪROS  PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS |
| 10. | PASIŪLYMŲ VERTINIMAS |
| 11. | PASIŪLYMŲ EILĖ |
| 12. | PRETENZIJŲ IR SKUNDŲ NAGRINĖJIMO TVARKA |
| 13. | PIRKIMO SUTARTIES SĄLYGOS |
|  | PRIEDAI: |

1. (Priedas Nr. 1) Pasiūlymo formos pavyzdys.
2. (Priedas Nr. 1) Techninės sąlygos.

**1. BENDROSIOS NUOSTATOS**

* 1. UAB „Vilniaus energija“ (toliau vadinama – **Įgaliotoji organizacija**) yra UAB „Litesko“ įgaliotoji organizacija pirkimams organizuoti ir pirkimo procedūroms atlikti iki pirkimo sutarties sudarymo.
  2. UAB „Litesko“ (toliau vadinama – **Perkančioji organizacija)** supaprastinto atviro konkurso būdu numato įsigyti „*Kompresoriaus techninio aptarnavimo pirkimas“* (toliau – **Konkursas/Pirkimas**).
  3. Pirkimas vykdomas vadovaujantis Lietuvos Respublikos viešųjų pirkimų įstatymu (Žin., 1996, Nr. 84-2000; 2006, Nr. 4-102) (aktualia redakcija) (toliau – **Viešųjų pirkimų įstatymas**), Įgaliotosios organizacijos pasitvirtintomis ir Centrinėje viešųjų pirkimų informacinėje sistemoje (**toliau – CVP IS**) paskelbtomis supaprastintų viešųjų pirkimų taisyklėmis (UAB „Vilniaus energija“ supaprastintų pirkimų taisyklės, patvirtintos 2014-06-17 įsakymu Nr. 292) (toliau – **Taisyklės**), Lietuvos Respublikos civiliniu kodeksu (Žin., 2000, Nr. 74-2262) (toliau – **Civilinis kodeksas**), kitais viešuosius pirkimus reglamentuojančiais teisės aktais bei Pirkimo sąlygomis.
  4. Vartojamos pagrindinės sąvokos, apibrėžtos Viešųjų pirkimų įstatyme ir Taisyklėse.
  5. Skelbimas apie pirkimą paskelbtas „Valstybės žinių“ priede „Informaciniai pranešimai“, CVP IS interneto adresu: [*https://pirkimai.eviesiejipirkimai.lt*](https://pirkimai.eviesiejipirkimai.lt) ir Perkančiosios organizacijos tinklalapyje adresu: [*http://www.litesko.lt*](http://www.litesko.lt).
  6. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų.
  7. Perkančioji organizacija yrapridėtinės vertės mokesčio (toliau – PVM) mokėtoja.

## Tiesioginį ryšį su tiekėjais įgalioti palaikyti: Edgaras Vičius, Jočionių g. 13, Vilnius, tel. +370 5 219 7665, faksas +370 5 278 4616, el. paštas [evicius@dalkia.lt](mailto:evicius@dalkia.lt).

* 1. Visos pirkimo sąlygos nustatytos pirkimo dokumentuose, kuriuos sudaro:
     1. skelbimas apie Pirkimą;
     2. Pirkimo sąlygos (kartu su priedais);
     3. dokumentų paaiškinimai (patikslinimai) (jeigu bus), taip pat atsakymai į tiekėjų klausimus (jeigu bus);
     4. kita CVP IS priemonėmis pateikta informacija.
  2. Pirkimas vykdomas CVP IS priemonėmis, pasiekiamomis adresu <https://pirkimai.eviesiejipirkimai.lt/>. Pirkime gali dalyvauti tik CVP IS registruoti tiekėjai.
  3. **Bet kokia informacija, Pirkimo sąlygų paaiškinimai, pranešimai ar kitas Įgaliotosios organizacijos ir tiekėjo susirašinėjimas yra vykdomas tik CVP IS susirašinėjimo priemonėmis**. Įgaliotosios organizacijos pranešimus gaus prie Pirkimo prisijungę tiekėjai (pranešimus gaus tas tiekėjo CVP IS naudotojas, kuris paspaudė „Priimti kvietimą“. Kiti tiekėjo CVP IS naudotojai pranešimus gaus, jeigu jie tiekėjo pasiūlymo lango meniu eilutėje „Priskirti naudotojo teises“ bus įtraukti į ši Pirkimą). Tiekėjų prisijungimas prie Pirkimo vykdomas taip: naujausių skelbimų sąraše spaudžiama ant Pirkimo pavadinimo, Pirkimo lange spaudžiama „Prisijungti“, įvedami prisijungimo prie CVP IS duomenys, spaudžiama „Priimti kvietimą“.
  4. Pateikdamas pasiūlymą, tiekėjas sutinkasu visais pirkimo dokumentuose nustatytais reikalavimais ir sąlygomis, įskaitant pateiktą pirkimo sutarties projektą, bei atsisako taikyti kitas, pirkimo dokumentuose nenumatytas, sąlygas.
  5. Tiekėjai privalo atidžiai perskaityti visas Pirkimo sąlygas ir jų laikytis.

**2. PIRKIMO OBJEKTAS**

1. Pirkimas nėra skirstomas į dalis.
2. **Pirkimo objektas:** Kompresoriaus techninis aptarnavimas.
3. **Detalus perkamo objekto aprašymas, techniniai reikalavimai bei apimtys yra nurodytos Pirkimo sąlygų 1 priede „Pasiūlymo forma“ ir Pirkimų sąlygų 2 priede „Techninės sąlygos“.**
4. **Sutarties galiojimas:** iki 2014 m. pabaigos.
5. **Paslaugų suteikimo terminas:** Tiekėjas įsipareigoja atlikti visas paslaugas pagal Užsakovo užsakymą. Paslaugos suteikiamos ne vėliau kaip per 10 (dešimt) darbo dienų nuo užsakymo pateikimo dienos.
6. **Paslaugų suteikimo vieta:** Klaipėdos pl. 63, Palanga.

# **3. TIEKĖJŲ KVALIFIKACIJOS REIKALAVIMAI**

* 1. Tiekėjų kvalifikacija netikrinama.

**4. ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE**

* 1. Jei pirkimo procedūrose dalyvauja ūkio subjektų grupė, ji pateikia jungtinės veiklos sutarties skaitmeninę kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su Perkančiąja organizacija sudaryti pirkimo sutartį, šių įsipareigojimų vertės dalis, išreikšta procentiniu dydžiu, įeinanti į bendrą pirkimo sutarties vertę. Jungtinės veiklos sutartis turi numatyti **solidarią** visų šios sutarties šalių atsakomybę už prievolių Perkančiajai organizacijai nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo Įgaliotoji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją).
  2. Įgaliotoji organizacija nereikalauja, kad ūkio subjektų grupės pateiktą pasiūlymą pripažinus geriausiu ir Įgaliotajai organizacijai pasiūlius sudaryti pirkimo sutartį, ši ūkio subjektų grupė įgautų tam tikrą teisinę formą.

**5.** **PASIŪLYMŲ RENGIMAS, PATEIKIMAS, KEITIMAS**

1. Tiekėjas gali pateikti tik vieną pasiūlymą individualiai arba kaip ūkio subjektų grupės narys. Jei tiekėjas pateikia daugiau kaip vieną arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti. Laikoma, kad tiekėjas pateikė daugiau kaip vieną pasiūlymą, jeigu pasiūlymą pateikė ir raštu (popierine forma, vokuose) ir naudodamasis CVP IS priemonėmis.
2. Pateikdamas pasiūlymą tiekėjas sutinka su šiomis Pirkimo sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam Pirkimo sutarties įvykdymui.
3. Pasiūlymas turi būti pateikiamas tik elektroninėmis priemonėmis, naudojant CVP IS, pasiekiamoje adresu [https://pirkimai.eviesiejipirkimai.lt](https://pirkimai.eviesiejipirkimai.lt/). Pasiūlymai, pateikti popierinėje formoje arba ne Įgaliotosios organizacijos nurodytomis elektroninėmis priemonėmis, bus atmesti kaip neatitinkantys Pirkimo dokumentų reikalavimų.
4. Pasiūlymus gali teikti tik CVP IS registruoti tiekėjai (nemokama registracija adresu [https://pirkimai.eviesiejipirkimai.lt](https://pirkimai.eviesiejipirkimai.lt/)). Pasiūlyme pateikiami dokumentai turi būti pateikti elektronine forma, t. y. tiesiogiai suformuoti elektroninėmis priemonėmis arba pateikiant skaitmenines dokumentų kopijas (pvz., pažymos, jungtinės veiklos sutartis ir pan.). Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, doc ir kt.).
5. Pasiūlymas privalo būti pasirašytas saugiu elektroniniu parašu, atitinkančiu Lietuvos Respublikos elektroninio parašo įstatymo (Žin., 2000, Nr. 61-1827) nustatytus reikalavimus.
6. Tiekėjo pasiūlymas bei kita korespondencija pateikiama lietuvių kalba. **Jei tiekėjo dokumentai (pažymos, sertifikatai ir pan.) yra išduoti kita kalba, turi būti pateiktas vertimas į lietuvių kalbą**. Pateikiama skaitmeninė dokumento kopija.
7. Tiekėjas savo pasiūlymą privalo parengti, CVP IS „prisegdamas“ užpildytą pasiūlymo formą, kitus, Konkurso sąlygose reikalaujamus, dokumentus *(jungtinės veiklos sutartį, kitus Pirkimo ir techninėse sąlygose reikalaujamus dokumentus)*.
8. **Pasiūlymą sudaro tiekėjo pateiktų duomenų, dokumentų elektroninėje formoje visuma** (Įgaliotoji organizacija pasilieka sau teisę pareikalauti dokumentų originalų):
   * 1. užpildyta pasiūlymo forma, parengta pagal šių Pirkimo sąlygų 1 priedą;
     2. jungtinės veiklos sutarties kopija *(jei pasiūlymą teikia ūkio subjektų grupė)*;
     3. kita Pirkimo sąlygose prašoma *(jei prašoma)* informacija ir (ar) dokumentai pateikiami parengti elektroninėje formoje.
   1. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
   2. **Pasiūlymas turi būti pateiktas iki 2014 m. rugpjūčio 11 d. 14 val. 00 min.(Lietuvos Respublikos laiku) CVP IS priemonėmis.**
   3. Įgaliotoji organizacija iki pasiūlymų pateikimo termino pabaigos turi teisę pratęsti pasiūlymo pateikimo terminą. Apie naują pasiūlymų pateikimo terminą Įgaliotoji organizacija paskelbia CVP IS, taip pat šią informaciją išsiunčia visiems tiekėjams, kurie prisijungė prie pirkimo CVP IS.
   4. Tiekėjai pasiūlyme turi nurodyti, kokia pasiūlyme pateikta informacija yra konfidenciali (jei tokia informacija yra). Tiekėjui nenurodžius, kuri pasiūlyme informacija yra konfidenciali, Įgaliotoji organizacija laikys, kad tiekėjo pasiūlyme konfidencialios informacijos nėra.
   5. Įgaliotosios organizacijos Pirkimo organizatorius, ekspertai ir kiti asmenys negali atskleisti tiekėjo pateiktos informacijos, kurią tiekėjas nurodė kaip konfidencialią. Informacija, kurią viešai skelbti įpareigoja Lietuvos Respublikos teisės aktai negali būti tiekėjo nurodoma kaip konfidenciali. (Pasiūlyme nurodyta prekių, paslaugų ar darbų kaina, išskyrus jos sudedamąsias dalis, nėra laikoma konfidencialia informacija).
   6. Pasiūlymuose nurodoma Paslaugų kaina pateikiama litais. Į paslaugų kainą turi būti įskaityti visi mokesčiai (taip pat PVM) ir visos tiekėjo išlaidos. Jeigu pasiūlymuose kainos nurodytos užsienio valiuta, jos bus perskaičiuojamos litais pagal Lietuvos banko nustatytą ir paskelbtą lito ir užsienio valiutos santykį paskutinę pasiūlymų pateikimo termino dieną.
   7. Pasiūlymas galioja jame tiekėjo nurodytą laiką. Pasiūlymas turi galioti 90 (devyniasdešimt) kalendorinių dienų nuo pasiūlymų pateikimo galutinio termino dienos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta Pirkimo dokumentuose.
   8. Kol nesibaigė pasiūlymų galiojimo laikas, Įgaliotoji organizacija turi teisę prašyti CVP IS priemonėmis, kad tiekėjai pratęstų jų galiojimą iki konkrečiai nurodyto laiko. Tiekėjas CVP IS priemonėmis tokį prašymą gali atmesti arba CVP IS priemonėmis informuoti, kad jis sutinka pratęsti savo pasiūlymo galiojimo laiką. Jeigu tiekėjas neatsako į Įgaliotosios organizacijos CVP IS priemonėmis pateiktą prašymą pratęsti pasiūlymo galiojimo terminą, jo nepratęsia, laikoma, kad jis atmetė prašymą pratęsti savo pasiūlymo galiojimo terminą.
   9. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą CVP IS priemonėmis. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Įgaliotoji organizacija jį gauna pateiktą CVP IS priemonėmis iki pasiūlymų pateikimo termino pabaigos.

**6. PASIŪLYMŲ GALIOJIMO UŽTIKRINIMAS**

6.1. Pasiūlymo galiojimo užtikrinimas nereikalaujamas.

## **7. PIRKIMO SĄLYGŲ PAAIŠKINIMAS IR PATIKSLINIMAS**

1. Pirkimo sąlygos gali būti paaiškinamos, patikslinamos tiekėjų iniciatyva, jiems raštu kreipiantis į Įgaliotąją organizaciją **tik CVP IS susirašinėjimo priemonėmis**. Prašymai paaiškinti Pirkimo sąlygas gali būti pateikiami Įgaliotajai organizacijai raštu ne vėliau kaip likus **3** darbo dienoms iki pasiūlymų pateikimo termino pabaigos.
2. Tiekėjai turėtų būti aktyvūs ir pateikti klausimus ar paprašyti paaiškinti Pirkimo sąlygas iš karto jas išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymo turinio keisti nebus galima.
3. Nesibaigus pasiūlymų pateikimo terminui Įgaliotoji organizacija turi teisę savo iniciatyva paaiškinti, patikslinti Pirkimo sąlygas CVP IS priemonėmis.
4. Atsakydama į kiekvieną tiekėjo CVP IS priemonėmis pateiktą prašymą paaiškinti Pirkimo sąlygas, jeigu jis buvo pateiktas nepasibaigus šių Pirkimo sąlygų 7.1. punkte nurodytam terminui Įgaliotoji organizacija turi paaiškinimus, patikslinimus paskelbti CVP IS priemonėmis ne vėliau kaip likus **1** darbo dienai iki pasiūlymų pateikimo termino pabaigos. Į laiku gautą tiekėjo prašymą paaiškinti Konkurso sąlygas Įgaliotoji organizacija atsako ne vėliau kaip per **3** darbo dienas nuo jo gavimo dienos.
5. Įgaliotoji organizacija tiek aiškindama, tikslindama Pirkimo sąlygas savo iniciatyva, tiek tiekėjų iniciatyva visus paaiškinimus ir patikslinimus skelbia CVP IS bei teikia ją visiems CVP IS priemonėmis prie pirkimo prisijungusiems tiekėjams, bet nenurodo, kuris tiekėjas pateikė prašymą paaiškinti Pirkimo sąlygas.
6. Įgaliotoji organizacija, paaiškindama ar patikslindama Pirkimo sąlygas, privalo užtikrinti tiekėjų anonimiškumą, t. y. privalo užtikrinti, kad tiekėjas nesužinotų kitų tiekėjų, dalyvaujančių pirkimo procedūrose, pavadinimų ir kitų rekvizitų.
7. Įgaliotoji organizacija nerengs susitikimų su tiekėjais dėl pirkimo dokumentų paaiškinimų.
8. **Bet kokia informacija, Pirkimų sąlygų paaiškinimai, pranešimai ar kitas Įgaliotosios organizacijos ir tiekėjo susirašinėjimas yra vykdomas tik CVP IS susirašinėjimo priemonėmis**.
9. Tuo atveju, kai tikslinama skelbime apie pirkimą paskelbta informacija, Įgaliotoji organizacija atitinkamai patikslina skelbimą apie pirkimą ir prireikus pratęsia pasiūlymų pateikimo terminą protingumo kriterijų atitinkančiam terminui, per kurį tiekėjai, rengdami pasiūlymus, galėtų atsižvelgti į patikslinimus. Jeigu Įgaliotoji organizacija Pirkimo sąlygas paaiškina (patikslina) ir negali Pirkimo sąlygų paaiškinimų (patikslinimų) pateikti taip, kad visi kandidatai juos gautų ne vėliau kaip likus 1 darbo dienai iki pasiūlymų pateikimo termino pabaigos, perkelia pasiūlymų pateikimo terminą laikui, per kurį tiekėjai, rengdami pirkimo pasiūlymus, galėtų atsižvelgti į šiuos paaiškinimus (patikslinimus). Jei nukeliamas tik pasiūlymų pateikimo bei vokų plėšimo terminas, o kita informacija apie pirkimą nekeičiama, skelbimas dėl papildomos informacijos ar pataisos gali būti neskelbiamas.

**8. VOKŲ SU PASIŪLYMAIS ATPLĖŠIMO PROCEDŪROS**

* 1. Susipažinimas su tiekėjų pasiūlymais, gautais CVP IS priemonėmis prilyginamas vokų atplėšimui*.* Vokai su pasiūlymais bus atplėšiami UAB „Vilniaus energija“, Jočionių g. 13, Vilnius, 152 kabinete, Komisijos posėdyje, kuris įvyks **iki 2014 m. rugpjūčio 11 d. 14 val. 00 min.**
  2. **Į vokų atplėšimo su pasiūlymais procedūrą tiekėjai nekviečiami.**
  3. **Tuo atveju, kai pasiūlyme nurodyta kaina, išreikšta skaičiais, neatitinka kainos, nurodytos žodžiais, teisinga laikoma kaina, nurodyta žodžiais.**
  4. Tolesnes pasiūlymų nagrinėjimo, vertinimo ir palyginimo procedūras atlieka Pirkimo organizatorius, tiekėjams ar jų įgaliotiems atstovams nedalyvaujant.

**9.  PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS**

* 1. **Iškilus klausimams dėl pasiūlymų turinio ir Pirkimo organizatoriui raštu CVP IS priemonėmis paprašius, tiekėjai privalo per Pirkimo organizatoriaus nurodytą terminą pateikti CVP IS priemonėmis papildomus pasiūlymo paaiškinimus, nekeisdami pasiūlymo esmės.**
  2. Jeigu Pirkimo organizatorius nustato, kad tiekėjas pateikė netikslius, neišsamius pirkimo dokumentuose nurodytus kartu su pasiūlymu teikiamus dokumentus *(tiekėjo įgaliojimą asmeniui pasirašyti pasiūlymą (jeigu reikalaujama), jungtinės veiklos sutartį, pasiūlymo galiojimo užtikrinimą patvirtinantį dokumentą (jeigu reikalaujama)* *ar kitus dokumentus, kuriuos turėjo pateikti kartu su pasiūlymų)* ar jų nepateikė, jis privalo raštu prašyti tiekėjo patikslinti, papildyti arba pateikti šiuos dokumentus per jos nustatytą protingą terminą, kuris negali būti trumpesnis kaip 3 (trys) darbo dienos nuo prašymo išsiuntimo iš Įgaliotosios organizacijos dienos. Jei tiekėjas per Įgaliotosios organizacijos nurodytą terminą nepatikslina, nepapildo arba nepateikia aukščiau nurodytų dokumentų, jo pasiūlymas atmetamas.
  3. Jeigu pateiktame pasiūlyme Pirkimo organizatorius randa pasiūlyme nurodytos kainos apskaičiavimo klaidų, jis privalo raštu CVP IS priemonėmis paprašyti tiekėjų per jo nurodytą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo posėdžio metu paskelbtos kainos. Jei tiekėjas aritmetinių klaidų neištaiso, jo pasiūlymas atmetamas kaip neatitinkantis Pirkimo sąlygų reikalavimų. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
  4. Kai pateiktame pasiūlyme nurodoma neįprastai maža kaina, Pirkimo organizatorius privalo tiekėjo CVP IS susirašinėjimo priemonėmis paprašyti per Pirkimo organizatoriaus nurodytą terminą pagrįsti neįprastai mažą pasiūlymo kainą, įskaitant ir sudėtinių dalių pagrindimą. Įgaliotoji organizacija turi įvertinti riziką, ar tiekėjas, kurio pasiūlyme nurodyta neįprastai maža kaina, sugebės tinkamai įvykdyti pirkimo sutartį, bei užtikrinti, kad nebūtų sudaromos sąlygos konkurencijai iškraipyti. Jei tiekėjas, per nustatytą terminą, kainos nepagrindžia, jo pasiūlymas atmetamas.
  5. Tiekėjo pateiktų pasiūlymo turinio paaiškinimai, pasiūlyme nurodytų aritmetinių klaidų pataisymai, neįprastai mažos kainos pagrindimo dokumentai yra pateikiami tik CVP IS susirašinėjimo priemonėmis.
  6. **Pirkimo organizatorius atmeta pasiūlymą, jeigu:**
     1. pasiūlymas neatitiko Pirkimo dokumentuose nustatytų reikalavimų;
     2. tiekėjas pasiūlymą pateikė ne pagal Pirkimo sąlygų reikalavimus;
     3. tiekėjas per Įgaliotosios organizacijos nurodytą terminą neištaiso aritmetinių klaidų ir (ar) Įgaliotajai organizacijai prašant, nepaaiškina, nepatikslina ar nepapildo pasiūlymo.
     4. buvo pasiūlyta neįprastai maža kaina ir tiekėjas, Įgaliotosios organizacijos prašymu, nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;
     5. Tiekėjo pasiūlyta kaina yra nepriimtina ir/arba per didelė Perkančiajai organizacijai.
  7. Teisę dalyvauti tolesnėse pirkimo procedūrose turi tik tie tiekėjai, kurių pasiūlymas atitinka Pirkimo sąlygose keliamus reikalavimus.

**10. PASIŪLYMŲ VERTINIMAS**

10.1. Pasiūlymuose nurodytos kainos bus vertinamos litais.

10.2. Įgaliotosios organizacijos neatmesti pasiūlymai vertinami pagal **mažiausios kainos kriterijų**.

## **11. PASIŪLYMŲ EILĖ**

* 1. Išnagrinėjęs, įvertinęs ir palyginęs pateiktus pasiūlymus Viešųjų pirkimų įstatymo bei šių Pirkimo sąlygų nustatyta tvarka, Pirkimo organizatorius nustato pasiūlymų eilę, laimėjusį pasiūlymą ir priima sprendimą dėl sutarties sudarymo. Pasiūlymai šioje eilėje surašomi kainos didėjimotvarka. Jeigu kelių pateiktų pasiūlymų yra vienodos kainos, nustatant pasiūlymų eilę pirmesnis į šią eilę įrašomas tiekėjas, kurio pasiūlymas pateiktas anksčiausiai.
  2. Įgaliotoji organizacija nedelsiant, *išskyrus atvejus, kai pirkimo sutarties vertė mažesnė kaip 10 000 Lt (be pridėtinės vertės mokesčio),* bet ne vėliau kaip per 5 darbo dienas, suinteresuotiems dalyviams CVP IS susirašinėjimo priemonėmis praneša apie pasiūlymų eilę, laimėjusį pasiūlymą ir sprendimą dėl sutarties sudarymo. Suinteresuotiems dalyviams, kurių pasiūlymai neįrašyti į šią eilę, kartu su pranešimu apie pasiūlymų eilę, laimėjusį pasiūlymą ir sprendimą dėl sutarties sudarymo pranešamos jų pasiūlymų atmetimo priežastys *(jei tokia informacija nebuvo pateikta anksčiau)*. Jei bus nuspręsta nesudaryti Pirkimo sutarties, minėtame pranešime nurodomos tokio sprendimo priežastys.
  3. Pasiūlymų eilė nenustatoma, jei buvo gautas tik vienas pasiūlymas.
  4. Įgaliotoji organizacija turi teisę bet kuriuo momentu iki pirkimo sutarties sudarymo nutraukti pirkimą, jeigu atsirado aplinkybių, kurių nebuvo galima numatyti (*pavyzdžiui, jei perkamas objektas tapo nereikalingas, nėra lėšų už jį sumokėti, pasikeitė techniniai sprendimai ar pan.*). Šiuo atveju Įgaliotoji organizacija savo sprendimu neužsitraukia jokios atsakomybės tiekėjų atžvilgiu.
  5. Konkursą laimėjęs tiekėjas privalo pasirašyti pirkimo sutartį per Įgaliotosios organizacijos nurodytą terminą. Pirkimo sutarčiai pasirašyti laikas gali būti nustatomas atskiru pranešimu CVP IS susirašinėjimo priemonėmis arba nurodomas pranešime apie laimėjusį pasiūlymą.
  6. Jeigu tiekėjas, kurio pasiūlymas pripažintas laimėjusiu, pranešimuCVP IS susirašinėjimo priemonėmis atsisako sudaryti pirkimo sutartį, iki nurodyto laiko neatvyksta sudaryti pirkimo sutarties, nepateikia Pirkimo sąlygose nustatyto pirkimo sutarties įvykdymo užtikrinimo arba atsisako pirkimo sutartį sudaryti pirkimo dokumentuose nustatytomis sąlygomis*,*laikoma, kad jis atsisakė sudaryti pirkimo sutartį. Tuo atveju Įgaliotoji organizacija siūlo sudaryti pirkimo sutartį tiekėjui, kurio pasiūlymas pagal patvirtintą pasiūlymų eilę yra pirmas po tiekėjo, atsisakiusio sudaryti pirkimo sutartį.

**12. PRETENZIJŲ IR SKUNDŲ NAGRINĖJIMO TVARKA**

* 1. Tiekėjas, norėdamas iki Pirkimo sutarties sudarymo ginčyti Įgaliotosios organizacijos sprendimus ar veiksmus, pirmiausia turi pateikti pretenziją Įgaliotajai organizacijai Viešųjų pirkimų įstatymo V skyriuje nustatyta tvarka. **Pretenzija turi būti pateikta CVP IS  priemonėmis.**
  2. Tiekėjas turi teisę pateikti pretenziją Įgaliotajai organizacijai, pateikti prašymą ar pareikšti ieškinį teismui (išskyrus ieškinį dėl pirkimo sutarties pripažinimo negaliojančia):
     1. per 15 dienų nuo Įgaliotosios organizacijos pranešimo raštu apie jos priimtą sprendimą išsiuntimo tiekėjams dienos;
     2. per 5 darbo dienas nuo paskelbimo apie Įgaliotosios organizacijos priimtą sprendimą dienos, jeigu Viešųjų pirkimų įstatyme nėra reikalavimo raštu informuoti tiekėjus apie Įgaliotosios organizacijos priimtus sprendimus.
  3. Įgaliotoji organizacija nagrinėja tik tas tiekėjų pretenzijas, kurios gautos iki Pirkimo sutarties sudarymo dienos.
  4. Įgaliotoji organizacija privalo išnagrinėti pretenziją ir priimti motyvuotą sprendimą ne vėliau kaip per 5 darbo dienas nuo pretenzijos gavimo dienos, o apie priimtą sprendimą ne vėliau kaip kitą darbo dieną CVP IS priemonėmis pranešti pretenziją pateikusiam tiekėjui, suinteresuotiems kandidatams ir suinteresuotiems dalyviams, taip pat juos informuoti apie anksčiau praneštų pirkimo procedūros terminų pasikeitimą.
  5. Visi ginčai, kylantys tarp Įgaliotosios organizacijos ir tiekėjų, nagrinėjami vadovaujantis Viešųjų pirkimų įstatymo V skyriuje nustatyta tvarka ir terminais.

**13. PIRKIMO SUTARTIES SĄLYGOS**

* 1. Pirkimo sutartis negali būti sudaroma, kol nesibaigė Viešųjų pirkimų įstatymo nustatyti tiekėjų pretenzijų pateikimo ir ieškinio pareiškimo terminai, išskyrus atvejus, kai pasiūlymą pateikia tik vienas tiekėjas.
  2. Perkančioji organizacija pasilieka teisę nesudaryti pirkimo sutarties ir šiuo savo sprendimu Perkančioji organizacija neužsitraukia jokios atsakomybės tiekėjų atžvilgiu.
  3. **Pirkimo sutarties nuostatos** *(sąrašas nėra baigtinis):*
  4. **Sutarties objektas:**
     1. Pagal Sutartį Tiekėjas įsipareigoja savo rizika ir priemonėmis Sutartyje ir jos prieduose nustatyta tvarka ir sąlygomis kompresoriaus techninio aptarnavimo paslaugas (toliau – **Paslaugos**), o Užsakovas įsipareigoja priimti tinkamai suteiktas Paslaugas ir už jas atsiskaityti Sutartyje nustatyta tvarka.
  5. **Kaina ir apmokėjimo tvarka:**
     1. Paslaugų kaina – nustatoma pagal tiekėjo pasiūlyme pateiktus įkainius (Sutarties priedas Nr. \_\_).
     2. Įkainiai yra galutiniai ir nekeičiami, išskyrus atvejį atvejį, jei pasikeistų teisės aktai, nustatantys PVM tarifą. Pasikeitus Lietuvos Respublikos pridėtinės vertės mokesčio įstatymu nustatytam PVM tarifui, be atskiro Šalių susitarimo PVM tarifas bus perskaičiuojamas galiojančių teisės aktų nustatyta tvarka, taikant PVM tarifą, galiojantį prievolės apskaičiuoti PVM atsiradimo momentu. Sutarties kaina bus keičiama pasikeitusio PVM tarifo atitinkama dalimi.
     3. Lietuvos Respublikos nacionalinę valiutą litą pakeitus euru, nuo euro įvedimo dienos visos Sutarties kainų nuorodos į litus bus laikomos nuorodomis į eurus, o dydžiai, išreikšti litais, perskaičiuojami pagal atsakingų institucijų nustatytą euro ir lito perskaičiavimo kursą teisės aktuose nustatyta tvarka, tokio perskaičiavimo nelaikant Paslaugų kainos ar Paslaugų teikimo sąlygų pakeitimu.
     4. Už Tiekėjo Sutartyje nustatyta tvarka ir sąlygomis suteiktas Paslaugas Užsakovas sumoka per 30 (trisdešimt) kalendorinių dienų nuo tinkamai suteiktų Paslaugų priėmimo-perdavimo akto pasirašymo ir PVM sąskaitos faktūros gavimo dienos. Avansas nėra mokamas.
     5. Sutartyje numatomas mokėjimas už tinkamai suteiktas Paslaugas bus atliekamas pavedimu į Tiekėjo Sutartyje nurodytą banko sąskaitą.
     6. Į paslaugų kainą yra įskaičiuota visi mokesčiai, Paslaugos vykdymui reikalingų medžiagų kaina, darbo sąnaudų kaina, mechanizmų sąnaudų kaina, transportavimo išlaidos ir kitos išlaidos.
  6. **Paslaugų vykdymo sąlygos ir terminai:**
     1. Paslaugos teikimo vieta: Klaipėdos pl. 63, Palanga.
     2. Tiekėjas įsipareigoja suteikti Paslaugas per 10 (dešimt) darbo dienų po užsakymo pateikimo el. paštu \_\_\_\_/ faksu \_\_\_\_ dienos.
     3. Paslaugos suteikiamos atsižvelgiant į Užsakovo darbo laiką, darbo dienomis:

pirmadienį – ketvirtadienį – nuo 7:30 iki 16:30 val.

penktadienį – nuo 7:30 iki 15:15 val.

* + 1. Pagal Sutartį teikiamų Paslaugų sąrašas ir specifikacijos nurodytos Techninėse sąlygose (Sutarties priedas Nr.\_\_).
    2. Laiku suteikus Paslaugas, Užsakovui nepastebėjus Paslaugų trūkumų, Šalys pasirašo suteiktų Paslaugų priėmimo-perdavimo aktą.
    3. Už Sutarties vykdymą, priežiūrą ir valdymą iš Tiekėjo pusės atsako \_\_\_\_\_\_, tel. \_\_\_\_\_\_, el. paštas \_\_\_\_\_\_.
    4. Už Sutarties vykdymą, priežiūrą ir valdymą iš Užsakovo pusės atsako \_\_\_\_\_\_, tel. \_\_\_\_\_\_, el. paštas \_\_\_\_\_\_.
  1. **Šalių įsipareigojimai:**
     1. Tiekėjas įsipareigoja Paslaugas teikti vadovaujantis Sutarties sąlygomis, pasiūlymo, techninių sąlygų reikalavimais ir galiojančių Lietuvos Respublikos teisės aktų nuostatomis.
     2. Tiekėjas įsipareigoja, teikdamas Paslaugas, naudoti savo priemones, mechanizmus bei reikiamas medžiagas.
     3. Tiekėjas turi apsirūpinti techninėmis, būtinomis apsaugomis, higienos ir priešgaisrinės apsaugos priemonėmis, reikalingomis tinkamai suteikti Paslaugas.
     4. Užsakovas įsipareigoja už tinkamai suteiktas Paslaugas atsiskaityti Sutartyje nustatyta tvarka.
  2. **Šalių atsakomybė:**
     1. Jeigu Tiekėjas nesilaiko Paslaugų suteikimo termino ir kokybės, Užsakovui raštu pareikalavus, jis moka Užsakovui 0,02 % dydžio delspinigius nuo užsakytos Paslaugos vertės už kiekvieną tokio pažeidimo dieną.
     2. Jeigu Užsakovas nesilaiko apmokėjimo terminų už tinkamai suteiktas Paslaugas, jis moka Tiekėjui, jam raštu pareikalavus, 0,02% dydžio delspinigius nuo laiku neapmokėtos sumos už kiekvieną pilną pavėluotą darbo dieną.
     3. Delspinigių sumokėjimas neatleidžia Šalių nuo pareigos atlyginti nuostolius ir vykdyti nustatytus įsipareigojimus.
     4. Bet kokius Įrenginio sugadinimus, atsiradusius dėl Teikėjo kaltės teikiant Paslaugas, Teikėjas ištaiso neatlygintinai ir kompensuoja Užsakovui dėl to patirtus nuostolius.
     5. Vykdydamas Sutartį, Tiekėjas privalo laikytis Užsakovo Socialinio atsakingumo principų, viešai publikuojamų Užsakovo internetiniame tinklapyje adresu: <http://www.litesko.lt/>.
     6. Vykdydamas Sutartį, Tiekėjas turi būti susipažinęs su Užsakovo aplinkos apsaugos politika, viešai publikuojama Užsakovo internetiniame tinklapyje adresu: <http://www.litesko.lt/>.
  3. **Garantija:**
     1. Suteiktos paslaugoms ir naudotoms medžiagoms Tiekėjas suteikia ne mažesnę nei 1 (vienerių) metų garantiją.
     2. Garantinio laikotarpio metu Tiekėjas yra atsakingas už visus Paslaugų bei panaudotų medžiagų defektus. Apie defektus Užsakovas praneša Tiekėjui el. paštu \_\_\_\_\_\_\_\_\_.
     3. Garantinio laikotarpio metu Tiekėjas privalės pašalinti defektus per 15 (penkiolika) darbo dienų nuo pranešimo apie defektą (-us) pateikimo datos. Jeigu nustatyti defektai garantinio laikotarpio metu nebus ištaisyti ir pašalinti, garantinis laikotarpis turi būti pratęsiamas tokiu laiku, kiek jo reikės, kad defektai būtų ištaisyti. Jei defektai dėl Tiekėjo kaltės nepašalinami per numatytą terminą, Tiekėjas atlygina dėl to patirtus Užsakovo nuostolius.
  4. **Sutarties galiojimas:**
     1. Sutartis įsigalioja nuo Sutarties pasirašymo dienos ir galioja iki 2014 m. pabaigos.
     2. Sutarties pasibaigimas ar nutraukimas neturi įtakos ginčų nagrinėjimo tvarką nustatančių ir kitų Sutarties sąlygų galiojimui, jeigu šios sąlygos pagal savo esmę išlieka galioti ir po Sutarties pasibaigimo (taip pat išlieka galioti visi atsiradę ir tinkamai neįvykdyti Šalių tarpusavio finansiniai įsipareigojimai, jeigu Šalys nesutaria kitaip).
  5. Sutarties nutraukimo ir ginčų sprendimo tvarka:
     1. Sutartis gali būti nutraukta bendrų rašytinių Šalių susitarimu,
     2. Užsakovas turi teisę vienašališkai nutraukti Sutartį, nepaisydamas to, kad Tiekėjas jau pradėjo ją vykdyti, raštu įspėdamas apie tai Tiekėją ne vėliau kaip prieš 14 (keturiolika) kalendorinių dienų iki Sutarties nutraukimo dienos. Šiuo atveju Užsakovas privalo sumokėti Tiekėjui kainos dalį, proporcingą suteiktoms Paslaugoms. Sutartis laikoma nutraukta pranešime apie Sutarties nutraukimą nurodyta data.
     3. Tiekėjas turi teisę vienašališkai nutraukti Sutartį tik dėl svarbių priežasčių, trukdančių tinkamai vykdyti Sutartį. Tokiu atveju Tiekėjas privalo raštu pranešti Užsakovui ne vėliau nei prieš 30 (trisdešimt) kalendorinių dienų iki numatomo Sutarties nutraukimo ir visiškai atlyginti Užsakovo dėl šio Sutarties nutraukimo patirtus nuostolius.
     4. Visi ginčai ar nesutarimai, kylantys tarp Šalių dėl Sutarties vykdymo, sprendžiami derybų būdu. Šalims nesusitarus, ginčai sprendžiami Lietuvos Respublikos įstatymų nustatyta tvarka Lietuvos Respublikos teismuose.
  6. **Subteikėjų keitimo tvarka** *(jei subteikėjai vykdant Sutartį bus pasitelkiami):*
     1. Vykdydamas šią Sutartį Tiekėjas turi teisę pasitelkti trečiuosius asmenis (subteikėjus), laikydamasis Tiekėjo pasiūlymo. Tiekėjo pasitelkti subteikėjai, kuriuos jis ketina pasitelkti, turi būti nurodyti Tiekėjo pasiūlyme. Susitarimas, pagal kurį Tiekėjas dalies įsipareigojimų, numatytų šioje Sutartyje, vykdymui pasitelkia trečiuosius asmenis, yra laikomas subteikimo sutartimi. Tiekėjas Sutarčiai vykdyti, turi pasitelkti tik tuos subteikėjus, kurie numatyti Tiekėjo pasiūlyme.
     2. Jeigu Tiekėjas Sutarties vykdymo metu ketina keisti tiekėjo pasiūlyme nurodytus subteikėjus, tiekėjas privalo apie tai iš anksto informuoti Užsakovą, pateikti išsamius argumentus, kokie subteikėjai planuojami pasitelkti, ir gauti rašytinį Užsakovo sutikimą dėl konkrečiu subteikėjų pasitelkimo (Užsakovas turi teisę neduoti sutikimo). Šis susitarimas tampa neatskiriama Sutarties dalimi.
     3. Pasitelkimas subteikėjais nekeičia Tiekėjo atsakomybės dėl šios Sutarties įvykdymo. Tiekėjas visais atvejais lieka tiesiogiai ir asmeniškai atsakingas prieš Užsakovą už tinkamą Paslaugų pateikimą ir / ar bet kokią žalą (nuostolius), kuriuos Užsakovas  ir / ar tretieji asmenys patiria dėl tiekėjo ir / ar jo pasitelktų trečiųjų asmenų sutartinių įsipareigojimų pažeidimo.
     4. Tiekėjas įsipareigoja užtikrinti, kad jo pasitelkti subteikėjai atliks veiksmus, kurie atitiks Konkurso sąlygas ir Tiekėjo pasiūlymą.
     5. Subteikimas nesukuria sutartinių santykių tarp Užsakovo ir subteikėjo. Tiekėjas atsako už savo subteikėjų veiksmus ar neveikimą. Užsakovo sutikimas, kad sutartiniams įsipareigojimams vykdyti būtų pasitelkiamas subteikėjas, neatleidžia Tiekėjo nuo jokių jo įsipareigojimų pagal Sutartį.
  7. Pirkimo Sutarties sąlygos pirkimo Sutarties galiojimo laikotarpiu negali būti keičiamos, išskyrus tokias Pirkimo Sutarties sąlygas, kurias pakeitus nebūtų pažeisti Viešųjų pirkimų įstatymo 3 straipsnyje nustatyti principai ir tikslai bei tokiems Pirkimo Sutarties sąlygų pakeitimams yra gautas Viešųjų pirkimų tarnybos sutikimas. Viešųjų pirkimų tarnybos sutikimo nereikalaujama, kai atlikus supaprastintą pirkimą sudarytos sutarties vertė yra mažesnė kaip 10 000 Lt (be pridėtinės vertės mokesčio). Pirkimo Sutarties sąlygų keitimu nebus laikomas Pirkimo Sutarties sąlygų koregavimas joje numatytomis aplinkybėmis. Įgaliotoji organizacija Pirkimo Sutartį siūlo sudaryti tam tiekėjui, kurio pasiūlymas pripažintas laimėjusiu.
  8. Šiame skyriuje nustatytos tik esminės Sutarties sąlygos. Sudarant Sutartį gali būti nustatytos papildomos sąlygos, kurios neprieštarauja Pirkimo sąlygoms, kitiems pirkimo dokumentams ir Viešųjų pirkimų įstatymui.

|  |
| --- |
| Pirkimo sąlygų |
| 1 priedas |

Herbas arba prekių ženklas

(Tiekėjo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Adresatas (Įgaliotoji organizacija))

**PASIŪLYMAS**

**DĖL KOMPRESORIAUS TECHNINIO APTARNAVIMO PIRKIMO**

\_\_\_\_\_\_\_\_\_\_\_\_Nr.\_\_\_\_\_\_

(Data)

\_\_\_\_\_\_\_\_\_\_\_\_\_

(Sudarymo vieta)

|  |  |
| --- | --- |
| Tiekėjo pavadinimas */Jeigu dalyvauja ūkio subjektų grupė, surašomi visi dalyvių pavadinimai/* |  |
| Tiekėjo adresas */Jeigu dalyvauja ūkio subjektų grupė, surašomi visi dalyvių adresai/* |  |
| Už pasiūlymą atsakingo asmens vardas, pavardė |  |
| Telefono numeris |  |
| Fakso numeris |  |
| El. pašto adresas |  |

* + - 1. Šiuo pasiūlymu pažymime, kad sutinkame su visomis Pirkimo sąlygomis, jų aiškinimu (jei toks buvo), tikslinimu (jei Pirkimo sąlygos buvo tikslintos).
      2. Taip pat mes patvirtiname, kad visa pasiūlyme pateikta informacija yra teisinga, atitinka tikrovę ir apima viską, ko reikia visiškam ir tinkamam sutarties įvykdymui, o Pirkimo sąlygos yra tikslios ir aiškios.
      3. Mūsų siūlomos paslaugos visiškai atitinka Pirkimo dokumentuose nurodytus reikalavimus.
      4. Mes siūlome šias paslaugas:

|  |  |  |
| --- | --- | --- |
| Eil. Nr. | Aprašymas | Kaina, Lt, be PVM |
| 1. | Kompresoriaus „Atlas Copco GX7“ techninio aptarnavimo paslaugos išdirbus 2000 darbo valandų. |  |
| **Viso pasiūlymo kaina, Lt be PVM** (*nurodoma kaina skaičiais ir žodžiais*)\* | |  |
| **PVM1** (*nurodoma skaičiais ir žodžiais*)\* | |  |
| **Viso pasiūlymo kaina, Lt su PVM1** (*nurodoma skaičiais ir žodžiais*)\* | |  |

\* Esant neatitikimui tarp kainos žodžiais ir kainos skaičiais, pasiūlymo kaina bus ta kaina, kuri pateikta žodžiais.

**1** Tais atvejais, kai pagal galiojančius teisės aktus tiekėjui nereikia mokėti PVM, jis nurodo priežastis, dėl kurių PVM nemoka.

Pastaba: *Kainos turi būti pateiktos suapvalintos iki 2 skaitmenų po kablelio.*

5.Kartu su pasiūlymu pateikiami šie dokumentai (pasirašydamas pasiūlymą ar kiekvieną dokumentą saugiu elektroniniu parašu patvirtinu, kad dokumentų skaitmeninės kopijos yra tikros):

|  |  |  |
| --- | --- | --- |
| Eil.Nr. | Pateiktų dokumentų pavadinimas | Dokumento puslapių skaičius |
|  |  |  |
|  |  |  |

6.Informuoju, kad vykdant sutartį pasitelksiu šiuos suteikėjus2:

|  |  |  |  |  |
| --- | --- | --- | --- | --- |
| Eil.  Nr. | Subteikėjo  pavadinimas | Subteikėjui perduodamų  Paslaugų apibūdinimas | Perduodamų Paslaugų dalis procentais |  |
|  |  |  |  |  |
|  |  |  |  |  |

*2Pildyti tuomet, jei sutarties vykdymui bus pasitelkti subteikėjai. Jei tiekėjas nenurodys subteikėjų, Įgaliotoji organizacija laikys, kad tiekėjas subteikėjų nepasitelks.*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 7.Šiame pasiūlyme yra pateikta ir konfidenciali informacija3:   |  |  |  | | --- | --- | --- | | Eil. Nr. | Pateikto dokumento pavadinimas | Dokumento pavadinimas | |  |  |  | |  |  |  |   *3Pildyti tuomet, jei bus pateikta konfidenciali informacija. Tiekėjas negali nurodyti, kad visa paraiška yra konfidenciali.* |

Pastaba: Pildydamas šią formą tiekėjas turi pateikti visą aukščiau prašomą informaciją. Tiekėjui išbraukus formoje esančias nuostatas, jo pasiūlymas bus atmestas, išskyrus 6 ir 7 punktus. 6 ir 7 punktų tiekėjas gali nepildyti arba juos išbraukti. Jei tiekėjas 6 ir (ar) 7 punktų neužpildo arba juos išbraukia, laikoma kad jis sutarčiai vykdyti subtiekėjų nepasitelks pasiūlyme konfidencialios informacijos nėra.

|  |  |  |  |  |  |
| --- | --- | --- | --- | --- | --- |
| (Tiekėjo arba jo įgalioto asmens pareigų pavadinimas\*) |  | (Parašas\*) |  | (Vardas ir pavardė\*) |  |

\*Pastaba. Jeigu perkančioji organizacija pirkimą atlieka CVP IS priemonėmis, šis dokumentas teikiamas pasirašytas saugiu elektroniniu parašu. Tais atvejais, kai pirkimo dokumentuose nustatyta, kad visas pasiūlymas pasirašomas saugiu elektroniniu parašu, šio dokumento atskirai pasirašyti neprivaloma.

|  |
| --- |
| Pirkimo sąlygų |
| 2 priedas |

**TECHNINĖS SĄLYGOS**

**Kompresoriaus techninio aptarnavimo darbams pirkti**

1. Įvadas
   1. Apibrėžimai:
   * **Užsakovas** - UAB „Litesko” filialas „Palangos šiluma“ Klaipėdos pl. 63, LT-00148 Palanga
   * **Paslaugos teikimo vieta:** Palangos rajoninė katilinė, Klaipėdos pl.63, Palanga.
   * **Rangovas** – kompanija, su kuria pasirašyta sutartis techninio aptarnavimo darbams, kurios pateiktas pasiūlymas visiškai atitinka šių pirkimo dokumentų reikalavimus ir pasiūlymo kaina yra mažiausia.
2. Darbų apimtis:
   1. Kompresoriaus Atlas Copco GX7 techninio aptarnavimo darbai išdirbus 2000 darbo valandų:
   2. - alyvos keitimas alyva Atlas Copco Roto Inject Fluid arba lygiavertė 5 ltr.
   3. - alyvos, oro filtrų komplektas 1 kompl.
   4. - separatorius 1 vnt.

* 3. Darbų atlikimo tvarka ir sąlygos:
  1. Rangovas savo jėgomis atlieka visus techninio aptarnavimo darbus ne ilgiau kaip per 10 darbo dienų nuo užsakymo pateikimo
  2. Atsargines dalis, tepalus ir visas pagalbines medžiagas tiekia rangovas.
  3. Darbai atliekami kompresoriaus pastatymo vietoje adresu Klaipėdos pl. 63, Palanga
  4. Už darbus rangovui sumokama per 30 kalendorinių dienų nuo sąskaitos faktūros išrašymo dienos.

###### 4. Pasiūlymo dokumentai

4.1. Techninio aptarnavimo darbų kaina.